Asetelma (maalaustaide)

Asetelma on elottomista luontokappaleista tai esineistä koottu sommitelma tai tällaista aihetta esittävä maalaus, piirustus tai valokuva. Asetelma voidaan koostaa esimerkiksi kulhollisesta hedelmiä, riistaeläimistä tai talousesineistä. Asetelmamaalauksen taiteenlaji liittyy perinteiseen pohjoiseurooppalaiseen taiteeseen, esimerkiksi saksalaiseen, hollantilaiseen tai englantilaiseen taiteeseen. Vaikka asetelmia maalattiin jo antiikin Roomassa ja renessanssin taiteessa, ne olivat yleensä maalauksen sivussa tai vain osa sitä ja korostivat ihmisen toimintaa, kuten hedelmäasetelma Caravaggion maalauksessa Bacchus. Asetelma on esitys arjen läheisistä esineistä. Se oli suosittu 1600-luvun Hollannissa kahdesta syystä: maan taide ei ollut vahvan kirkollisen vallan suojeluksessa ja nouseva luokka porvaristo arvosti maalaustaidetta sekä kauneudellisena kohteena että kaupankäynnin välineenä. Asetelmissa käytetään usein trompe l'oeil -tekniikkaa, jossa viitataan osoittelevasti voimakkaan kuvasyvyyden todellisuusvaikutelmaan. Esimerkiksi Ambrosius Bosschaert vanhemman asetelmat ovat usein trompe l'oeil -maalauksia. Asetelmaa pidetään myös erinomaisena maalauksen tai piirtämisen harjoitus- ja opiskeluaiheena. == Katoavaisuuden tunnus == Toisinaan Hollannin asetelmamaalauksissa oli myös vanitas, joka oli varoitus katsojalle, jotta hän ei hairahtuisi jokapäiväisen elämän aisteja houkutteleviin mukavuuksiin. Toisissa asetelmissa saattoi olla piilotettuna raamatullisia aiheita. Vanitas oli osa laajempaa aihepiiriä, jota kutsuttiin sanaparilla memento mori. Tämä latinankielinen sanonta voidaan kääntää: Muista, että olet kuolevainen, tai Muista, että kuolet, tai Muista oma kuolemasi. Se on useiden taiteenlajien ja teosten aiheena, mutta niiden kaikkien tarkoituksena on muistuttaa ihmisiä heidän omasta kuolevaisuudestaan. Maalaustaiteen hierarkkisesti määritellyt lajityypit alkoivat menettää vaikutustaan 1800-luvulla. Asetelma, joka oli aikaisemmin katsottu vähempiarvoiseksi lajityypiksi, vaikutti avantgardetaiteessa esimerkiksi impressionistien ja van Goghin teoksissa ja erityisesti Cezannen maalauksissa, joissa asetelmaan keskityttiin historiamaalauksen kaltaisella monimutkaisuudella. 1900-luvun modernismin maalaustaide käytti asetelmaa useisiin uudennuksiin ja kubistit, futuristit ja surrealistit käyttivät vanhaa maalaustaiteen lajia teoksissaan. Nykytaiteen keinona installaatio eli valmiista esineistä koostuva asetelma tilassa on jatkoa asetelmamaalaukselle. == Käsitteen alkuperä suomen kielessä == Sanaa asetelma käytti ensimmäisen kerran julkisesti kirjailija, kriitikko, taidemaalari ja metsänhoitaja H. Ahtela alias Einar Reuter vuonna 1917 ilmestyneessä monografiassa, jonka otsikko oli Helena Schjerfbeck. Tässä kirjoituksessa julkaistu käsite yleistyi myöhemmin kielenkäyttöön. Aikaisemmin suomen kielessä asetelmasta käytettyä sanaa ”hiljaiselo” kirjoittaja piti mahdottomana. == Asetelmamaalauksia == Tiedosto:Pompejanischer Maler um 70 001.jpg|Pompejilaisen taidemaalarin asetelma hedelmäkorilla ja ruukuilla, noin 70. Tiedosto:Baco, por Caravaggio.jpg|Michelangelo Caravaggio, Bacchus, 1593-94 Tiedosto:Van Eyck - Arnolfini Portrait.jpg|Jan van Eyckin Arnolfinien hääkuva vuodelta 1434 on henkilökuva, mutta... Tiedosto:Jan van Eyck 002.jpg|...siinä on myös asetelmamaalauksen ainesosia. Yksityiskohta edellisestä maalauksesta. Tiedosto:Jan van Eyck 004.jpg|Yksityiskohta edellisestä maalauksesta. Tiedosto:Jan van Eyck 005.jpg|Yksityiskohta edellisestä maalauksesta. Tiedosto:Ambrosius Bosschaert the Elder (Dutch - Flower Still Life - Google Art Project.jpg|Ambrosius Bosschaert vanhempi, Kukka-asetelma, 1614. Tiedosto:Pieter Claesz 002.jpg|Pieter Claesz, Vanitas- asetelma, 1630. Tiedosto:Juriaen van Streeck 001.jpg|Juriaen van Streeck, Asetelma (vanitas), noin 1670. Tiedosto:Jean-Baptiste Siméon Chardin 024.jpg|Jean Siméon Chardin, Asetelma, 1760. Tiedosto:Claude Monet 050.jpg|Claude Monet, Asetelma anemoneilla, 1885. Tiedosto:Vincent Willem van Gogh 128.jpg|Vincent van Gogh, Auringonkukka-asetelma, 1888. Tiedosto:Paul Cézanne, Still Life With Apples, c. 1890.jpg|Paul Cézanne, Omena-asetelma, 1890. Tiedosto:Paul Cézanne, La vase paillé, c. 1895.jpg|Paul Cézanne, Inkivääriruukku ja hedelmiä, 1895. Tiedosto:Egon Schiele 089.jpg|Egon Schiele, Saviastioita, 1918. Tiedosto:Juan Gris 002.jpg|Juan Gris, Asetelma ja bordeauxviinipullo, 1919. == Lähteet == * Luokka:Taidehistorian käsitteet